**Obavijest o sigurnosnim mjerama u OŠ Julija Benešića, Ilok**

Poštovani roditelji ,skrbnici , članovi obitelji učenika naše Škole, na početku 2. polugodišta obzirom na tragične događaje u OŠ Prečko , od 7.1.2025.godine sve škole , pa tako i naša dužne su provoditi osnovne mjere zaštite u odgojno-obrazovnim ustanovama prema uputama nadležnog Ministarstva znanosti , obrazovanja i mladih .

 -prema protokolu o kontroli ulaska i izlaska u školskim ustanovama provodit će se sljedeće mjere

 - ulazna vrata škole kao i svi ostali ulazi i izlazi bit će zaključani tijekom cijelog radnog vremena.

 - u svrhu ulaska učenika u školu prije početka i izlaska nakon završetka nastavnog dana vrata će biti otključana 30 minuta prije početka nastave i 15 minuta nakon završetka nastave ( ujutro u 7h do 7:30h, a poslijepodne 13,00 do 13,30 ) isključivo za učenike i učitelje

 - nakon ulaska učenika u školu sve ostale osobe ( roditelji,poslovni suradnici…) u školu mogu ulaziti samo uz prethodnu najavu razredniku , predmetnom učitelju , pedagoginji, psihologinji, upravi škole prema unaprijed dogovorenom terminu

 -dežurni djelatnik škole( tehničko osoblje) otvorit će vrata ,provjeriti identitet uvidom u osobnu iskaznicu ili drugi odgovarajući dokument s fotografijom

 -osobi koja to odbije neće se dopustiti ulazak u školu , osobu će ispratiti iz škole , razrednik , predmetni učitelj , pedagog…, ovisno kod koga osoba ide , te će u dogovoru sa tehničkim osobljem zatvoriti i zaključati školu

 -roditelji koji dovoze djecu i dolaze po djecu čekaju ih ispred škole bez ulaska u nju

 - naša škola će u zadanom roku od MZOM u suradnji s Osnivačem i Vijećem roditelja ( predstavnikom) ,pedagoginjom, psihologinjom , ravnateljem i učiteljima izraditi procjenu sigurnosti na temelju koje će se izraditi Plan sigurnosnih mjera

 -u slučaju uočavanja protupravnog ponašanja kojima se ugrožava sigurnost djece i djelatnika žurno će se obavijestiti policija

 -dodatne informacije dobit ćete od razrednika kroz roditeljske sastanke

-Sastanak s ravnateljem i stručnom službom, računovodstvom ili tajništvom svi posjetitelji mogu dogovoriti putem e-pošte, odnosno na brojeve telefona koji se nalaze na mrežnoj stranici škole

* **Sve roditelje, skrbnike i vanjske posjetitelje škole molimo za suradnju i razumijevanje te pridržavanje pravila definiranih ovim Protokolom kako bismo svi zajedno doprinijeli većoj sigurnosti u školskim ustanovama, odnosno kako bismo svi zajedno zaštitili učenike naše škole**

 **Ravnatelj : Miroslav Bošnjak**